open-index/open-wikipedia-markdown huggingface dataset:
Bo Gaustad

**Bo Karin Gaustad** (født 1946) er en norsk tegner, illustratør og forfatter. 

Bo Gaustad har utdannelse fra Universitetet i Oslo: Kunsthistorie, Historie, Accademia di Belle Arti i Roma: malerlinjen, Statens Lærerhøgskole i Forming: faglærer tegning/vev,  tre år spesialstudent  Statens Håndverks- og Kunstindustriskole Institutt for Romkunst: fargefordypning, Norsk Barnebokinstitutt: forfatterutdaning 2006/2007  

Hun har laget tegninger til blader og aviser, og har illustrert ca. 40 bøker, hvorav 15 er billedbøker for barn. Hun debuterte med egen tekst i 2008 i *Haren Henriette og andre vers*, en billedbok med nonsensdikt for «barn i alle aldre». Siden har hun skrevet og illustrert billedbøkene *Dessert* (2011),  *Bøllene* (2013) og Lille Olle - et begavet lite svin(2017).  Tegnestilen er rask og fri, ofte humoristisk, med en særpreget og levende strek. Teknikken omfatter tusj, blyant, papirklipp, pastell og akvarell.  Gaustad har stilt ut både i grupper og alene,  og er innkjøpt av blant annet  Nasjonalbiblioteket. 

Bo Gaustad bor og arbeider i Oslo. 

## Illustrasjoner i barnebøker (utvalg)

* 1997: Marit Lande: *Slottet*
* 1999: Marit Lande: *Stortinget*
* 2000: Karianne Hansen: *Er vi framme snart?!*
* 2001: Lise Männikkö: *Stille Pernille* 
* 2002: Fredrik Møystad: *Da reven feiret 17. mai*
* 2003: Geir Gulliksen: *Kanskje, kanskje ikke, eller Pia er et spøkelse*
* 2003: Anne B. Bull-Gundersen: *Oskar*
* 2004: Ingelin Angerborn: *Hvis jeg bare ikke hadde tatt feil hund*
* 2004: Wenche Blomberg: *Vesle Perlegrå* 
* 2005: Maria Parr: *Vaffelhjarte*
* 2005: Kjersti Wold: *Englevind og limonade*
* 2005: Ingelin Angerborn: *Hvis jeg bare ikke hadde gjort pappa til astronaut*
* 2005: Anne B. Bull-Gundersen: *Oskar får en god idé*
* 2006: Line Baugstø: *Spåkona* – lettlestbok
* 2006: Sverre Henmo: *Løp!*
* 2006: Sverre Henmo: *Ut i mørket*
* 2006: Inger Vonheim: *Dette med Andreas*
* 2006: Arnt Birkedal: *Kaninar og kaninar* 
* 2007: Sverre Henmo: *Ertekrigen*
* 2007: Birte Svatun: *Hva er følelser?*
* 2009: Sverre Henmo: *Bråtebrann*
* 2010: Sverre Henmo: *Mesterskapet*
* 2011: Jørn Roeim: *Sprø historie*
* 2013: Ole Robert Sunde: *Hvorfor er vannet vått?*
* 2013: Lars Saabye Christensen: *Buster*
* 2015: Veronica Erstad: *Kattejenta*
 	 	 
;Barnebøker med egen tekst 
* 2008: *Haren Henriette og andre vers* - bildebok og diktsamling, egen tekst
* 2011: *Dessert* - bildebok, egen tekst
* 2013: *Bøllene* - bildebok, egen tekst
* 2017: *Lille Olle - et begavet lite svin*. bildebok diktform, egen tekst

## Litterære utmerkelser
* 2014: Vinner av Kulturdepartementets iillustrasjonspris for barnebøker utgitt i 2013 for tegningene til *Bøllene*, *Buster* og *Hvorfor er vannet vått?* 
* 2014: Årets vakreste bøker: gull i kategorien «bokomslag barn og ungdom» og sølv i kategorien «bildebok» for *Hvorfor er vannet vått*
* 2015: Vinner av Kulturdepartementets illustrasjonspris for *Kattejenta* av Veronica Erstad
* 2017: Riksmålsforbundets barne- og ungdomsbokpris for *Lille Olle*

## Referanser

## Eksterne lenker
* 

* Egenpresentasjon med bildeeksempler
* Norsk Barnebokinstitutt om Bo Gaustad november 2011
Haute-Corse

**Haute-Corse** (korsikansk: *Corsica suprana*, *Alta Corsica*, eller *Cismonte*) er et fransk departement, det nordligste av de to departementene på Korsika. Haute-Corse består av tre arrondissementer, 30 kantoner og 236 kommuner. Hovedbyen er Bastia.

## Historie
I 1073 skapte Korsika under Pisas styre et antall *pieve* (fra latin *plebs, plebis* = «folk»), som er forløpere for kantonene. To århundrer senere, i (1284), ble Korsika, nå under Genova, oppdelt i to provinser: på den ene siden av fjellene (mot nordøst) og på den andre siden av fjellene (mot sørvest).

De to delene, Golo i nord og Liamone i sør, ble først nedlagt i 1768, da Korsika ble fransk og dermed omdannet til ett departement. Med loven av 1975 ble de to nåværende departementene dannet: **Haute-Corse** og Corse-du-Sud.

## Se også
* Kommuner i departementet Haute-Corse

## Eksterne lenker
*
Essonne

**Essonne** er et fransk departement i regionen Île-de-France. Hovedbyen er Évry.

Det er tre arrondissementer, 42 kantoner og 196 kommuner i Essonne.

## Se også
* Kommuner i departementet Essonne

## Eksterne lenker
*
Gironde

**Gironde** er et fransk departement i sørvest i landet i regionen Nouvelle-Aquitaine. Hovedbyen er Bordeaux.

Det er seks arrondissementer, 63 kantoner og 542 kommuner i Gironde.

## Historie
Gironde er et av de 83 departementene som ble grunnlagt under den franske revolusjon 4. mars 1790, ut ifra de gamle provinsene Guyenne og Gascogne.

Mellom 1793 og 1795 skiftet departementet navn til Bec-d'Ambès, da navnet ble ofte forbundet med opprørerne, *les Girondins*.

## Se også
* Kommuner i departementet Gironde

## Eksterne lenker
*
Harry Potter og Fangen fra Azkaban (videospill)

***Harry Potter og Fangen fra Azkaban*** er et videospill som ble lansert i 2004, omtrent samtidig med filmen *[[Harry Potter og Fangen fra Azkaban (film)|Harry Potter og Fangen fra Azkaban]]*, den tredje filmen i *[[Harry Potter]]*-serien. Både spillet og filmen var basert på J.K. Rowlings bok *[[Harry Potter og Fangen fra Azkaban]]*.

## Handling
:*For en mer komplett oversikt, se [[Harry Potter og Fangen fra Azkaban]]*

Harry Potter får vite at en farlig mann, Sirius Svaart, har rømt fra magikerfengselet Azkaban, og er angivelig på jakt etter Harry. Sammen med vennene Ronny Wiltersen og Hermine Grang lærer Harry seg de trylleformlene han trenger for å møte Svaart. Svaart er imidlertid ikke helt som Harry tror, han ble dømt for drapet av tretten personer for nesten tretten år siden, men den virkelige morderen, Petter Pittelpytt, gjemmer seg forkledd som Ronnys kjælerotte, Skorpus. Sammen med professor Lupus og Svaart, avslører Harry, Ronny og Hermine Pittelpytt, bare slik at han senere kan rømme da Lupus forvandles til en varulv. Ved å bruke Hermines Tidsvender kan Harry og Hermine gå tilbake i tiden og redde Gygrids hippogriff, Bukknebb, og bruke ham til å redde Svaart.
## Referanser

## Eksterne lenker
*
Martin Ekroll

**Martin Hoff Ekroll** (født 16. februar 1865 i Trondhjem, død 15. mai 1916) var en norsk forretningsmann og kjent fjellklatrer. Han beskrives som en pioner innenfor fjellklatring i Nord-Norge.

Ekroll ble væreier i Skrova og eide på 1890-tallet en del eiendom i Kabelvåg, men gikk konkurs. Med Paul Grussfelt mislyktes han i å nå Stetind (1888). Året etter foretok han førstebestigning av Vågakallen med Angel Johannesen. Ekroll ledet ekspedisjon til blant annet Andersonøyene og Kong Ludvigøyene, Svalbard (1894).

## Referanser
Iver Gjelstenli

**Iver Otto Gjelstenli** (født 4. mars 1949, død 24. juni 2020) var en norsk forfatter, journalist og fjellklatrer. Han omkom etter en fallulykke i Venjetindan.

Som fjellklatrer var han med på ekspedisjonen til Trango Towers i Himalaya (1984), og foretok førstebestigning blant annet av østryggen på Bispen med Sjur Nesheim (1981) og ruta Nyfiken Gul med Bjørn Magne Øverås i østveggen av Romsdalshornet (1999). Han skrev flere bøker, blant annet om Arne Randers Heen, og etablerte Frusalen Forlag rundt 1994.

Gjelstenli var bosatt i Molde, og journalist i ''Romsdals Budstikke'' fra 1988 til 2016, hvor han blant annet skrev nær 400 «Kortreist»-reportasjer. Han ble tildelt «Årets I» i 2010 og NTBs språkpris for 2012. 

## Utgivelser
* Tore Lundberg (tegninger) og Iver Gjelstenli, *Klatring i [[Julsundet]]*, EKH-Trykk, 1996.
* 
* 
* 
* *Opplev Romsdal på sykkel*, Frusalen Forlag, 2001.  
* *Klatrefører for [[Molde]] og Omegn: Julsundet ved Molde, [[Otrøya]], [[Fræna]], Presthammarn og [[Gussiås]]en*, Romsdal Tindegruppe, 2003.

## Referanser
Doubs

**Doubs** () er et fransk departement i regionen Bourgogne-Franche-Comté. Hovedbyen er Besançon.

Det er tre arrondissementer, 35 kantoner og 594 kommuner i Doubs.

## Se også
* Kommuner i departementet Doubs

## Eksterne lenker
*
Creuse

**Creuse** er et fransk departement i regionen Nouvelle-Aquitaine. Hovedbyen er Guéret.

Det er to arrondissementer, 27 kantoner og 260 kommuner i Creuse.

## Se også
* Kommuner i departementet Creuse

## Eksterne lenker
*
Côtes-d’Armor

**Côtes-d'Armor** er et fransk departement i regionen Bretagne. Hovedbyen er Saint-Brieuc.

Det er fire arrondissementer, 27 kantoner og 362 kommuner i Côtes-d'Armor.

## Se også
* Kommuner i departementet Côtes-d'Armor

## Referanser


## Eksterne lenker
*
Côte-d’Or

**Côte-d'Or** er et fransk departement i regionen Bourgogne-Franche-Comté. Hovedbyen er Dijon.

Det er tre arrondissementer, 43 kantoner og 707 kommuner i Côte-d'Or. Den er et av de 83 opprinnelige departementer opprettet under den franske revolusjonen.

## Vinområdet
I departementet ligger vinområdet Côte-d'Or med sine deler Côte de Nuits og Côte de Beaune. Produksjon av verdensberømt rødvin av pinot noir og hvitvin av chardonnay foregår i hjertet av Burgund, Côte-d'Or.

## Geografi
Elven Saône renner gjennom departementet. Større byer er ved siden av Dijon Beaune og Montbard. Nord i departementet ligger høydedraget Plateau de Langres som gir opphav til elvene Seine, Marne og Aube.

## Se også
* Kommuner i departementet Côte-d'Or
* Côte-d'Or (geologi)
* Burgundervin

## Eksterne lenker
*
Umoe

**Umoe AS** er et norsk investeringsselskap med hovedkontor på Fornebu hovedgård. Selskapet ble grunnlagt i 1984 av Jens Ulltveit-Moe, som fortsatt kontrollerer konsernet sammen med sin familie. 

Umoe er inndelt i tre forretningsområder, Umoe Shipping and Energy AS, Umoe AS og Umoe Invest AS. 

Umoe Shipping and Energy AS som ledes av Ole Jacob Ræstad forvalter investeringene til Umoe innen shipping. Ulltveit-Moe kontrollerer 60 % av Haugesunds rederiet Knutsen OAS Shipping AS som han ledet gjennom restruktureringer på begynnelsen av 1980-tallet i etterkant av tankkrisen. Knutsen OAS Shipping er et managementselskap, skipene i flåten eies gjennom skipseideselskap (KS/IS). Umoe Shipping and Energy AS kontrollerer ca. 45 % av flåten, daglig leder Trygve Seglem kontrollerer også ca. 45 % av flåten, mens de resterende 10 % eies av eksterne investorer.

Umoe Industri AS som ledes av Jarle Roth forvalter de industrielle investeringene. I investeringsporteføljen finner man blant annet Umoe Restaurants, Umoe Mandal, Umoe Eiendom og Sønnico Installasjon.

Umoe Invest AS som ledes av Erlend Grimstad forvalter de finansielle investeringene til Umoe.

## Referanser


## Eksterne lenker
*
Urca-prosesser

**Urca-prosesser** er i astro-partikkelfysikken partikkelreaksjoner som emitterer nøytrinoer, og som antas å opptre i kjølingsprosesser i nøytronstjerner.

Akronymet «urca» stammer fra fysikeren Georg Gamow og den brasilianske fysikeren Mário Schenberg, og var navnet på et kasino i Rio de Janeiro. Kasinoet var visstnok et pengesluk for den uinnvidde. Ifølge Gamows russiske dialekt, kan «urca» også bety lommetyv.

Den direkte Urca-prosessen er de enkleste nøytrinoemitterende prosessene og antas å være sentral i kjølingen av nøytronstjerner. De har en generell form
:::B_1 \rightarrow B_2 + l + \bar \nu _l,
:::B_2 + l \rightarrow B_1 + \nu _l, 

hvor B1 og B2 er baryoner, og *l* er et lepton. Baryonene kan være nukleoner, men også hyperoner som Λ, Σ og Ξ, eller isobarer som ∆0 og ∆−. Leptonet er enten et elektron eller et myon.
Cher (departement)

**Cher** er et fransk departement i regionen Centre-Val de Loire. Hovedbyen er Bourges.

Det er tre arrondissementer, 19 kantoner og 290 kommuner i Cher.

## Se også
* Kommuner i departementet Cher

## Referanser


## Eksterne lenker
*
Aveyron

**Aveyron** er et fransk departement i regionen Occitanie. Hovedbyen er Rodez.

Det er tre arrondissementer, 46 kantoner og 304 kommuner i Aveyron.

## Se også
* Kommuner i departementet Aveyron

## Eksterne lenker
*
Kjell Kosberg

**Kjell Kosberg** (født 1953) er en norsk sivilarkitekt. Han etablerte Kosbergs Arkitektkontor i Molde (1986), med datterselskap i Oslo (1994), begge ble fusjonert til ett firma i 2000, der han var daglig leder, faglig leder og styreformann. 1. mars 2020 ble selskapet kjøpt av Norconsult.

Hans virke har gitt internasjonal oppmerksomhet, da spesielt gjennom byggene i hjembyen Molde og hjemfylket Møre og Romsdal.  Hans viktigste arbeid er Molde Forum (1990), Shellbygget i Kristiansund (1992), galleri Barbara i Sunndal (1992), utvikling av Nydalen i Oslo (1992), Nybygg for Stålprodukter (1995), Molde Brannstasjon (1998), Molde Stadion (1998), Molde Brygge (2000), Molde Kunnskapspark (2002), Seilet hotell (2002), Bjørnsonhuset (2002), Nye Tresfjord skule samt nye omsorgsboliger i Vestnes (2003). 

Hans firma flyttet i 2005 til toppen av en ombygd kornsilo i Molde, en ombygging som inngikk i et større Kosberg-tegnet utviklingsprosjekt i et tidligere industriområde i Molde.

I 1999 ble han nominert til den internasjonale «Prix d'Excellence», utdelt av den internasjonal arkitektforeningen FIABCI.

## Referanser
Maine-et-Loire

**Maine-et-Loire** er et fransk departement i regionen Pays de la Loire. Hovedbyen er Angers.

Det er fire arrondissementer, 41 kantoner og 357 kommuner i Maine-et-Loire.

## Se også
* Kommuner i departementet Maine-et-Loire

## Eksterne lenker
*
Marne

**Marne** er et fransk departement i regionen Grand Est. Departementet er oppkalt etter elven med samme navn. Hovedbyen er Châlons-en-Champagne.

Der er fem arrondissementer, 44 kantoner og 620 kommuner i Marne.

## Se også
* Kommuner i departementet Marne

## Eksterne lenker
*
Betaversjon

**Betaversjon** er et stadium i utviklingen av et dataprogram. Betaversjoner kommer etter eventuelle alfaversjoner, men før såkalte *release candidates* (utgivbar kandidat). Om stadiene bare er for intern testing eller for alle som måtte ønske det, er opp til utvikleren. Poenget med å navngi et stadium i utviklingen er å teste programvaren for å finne bugs.

Beta er den andre bokstaven i det greske alfabetet, etter bokstaven alfa (alpha).

Microsoft har fulgt denne utvikling av Windows de siste versjonene:
* Alfaversjoner (nummerert med et firesifret tall. For eksempel Windows XP 0001)
* Betaversjon 1 – x (når Windows begynner å bli kjørbart)
* Release candidate 1 og 2 (som er mer eller mindre fullt operative operativsystem)

*Betaversjonene og release candidate-ene er også nummerert med firesifrede tall, men blir også gitt navn som Beta og Release Candidate*.

Videospill har ofte intern testing (og ingen release candidate), men veldig mange blir invitert til å være med på denne interne testingen. Dette skjer ofte rett før utgivelsen gjennom nettsteder som Fileplanet. Dette blir ofte referert til som stresstest. Poenget er ikke bare å få fikset de siste småfeilene. Det er også snakk om promotering av spillet. Er spillet et såkalt MMORPG, trenger utviklerne en mengde personer til å teste for å se om spillet / serverne faktisk håndterer en stor mengde spillere.

## Eksterne lenker
* Betanews.com – nettsted for omtale av programvare på et tidlig stadium, dvs beta.
Haute-Vienne

**Haute-Vienne** er et fransk Frankrikes departementer i regionen Nouvelle-Aquitaine. Hovedbyen er Limoges.

Det er tre arrondissementer, 42 kantoner og 201 kommuner i Haute-Vienne.

## Se også
* Kommuner i departementet Haute-Vienne

## Eksterne lenker
*
Vosges

**Vosges** er et fransk departement i Lorraine i regionen Grand Est. Hovedbyen er Épinal.

Det er tre arrondissementer, 31 kantoner og 514 kommuner i Vosges.
Byer i Vosges : Épinal, Neufchâteau og Saint-Dié-des-Vosges.

## Se også
* Kommuner i departementet Vosges

## Eksterne lenker
*
Brasils demografi

**[[Brasil]]** er i hovedsak befolket langs kysten. Innover i landet er befolkningen mer sparsom. Befolkningssammensetningen er veldig heterogen og mange ulike kulturer er representert. I sør er befolkningen dominert av folk med europeisk avstamming. Dette inkluderer folk fra blant annet Portugal, Polen, Ukraina, Tyskland og Italia. Andre immigranter er folk fra Japan og Sør-Korea. I nord og nordøst er befolkningen sammensatt av urinnvånere og folk med afrikansk eller europeisk avstamming.

Om lag 26% av befolkningen er i alderen 0-14 år. 68% er i alderen 15-64 år og 6% er 65 år eller eldre. Medianalderen er på 28 år. Årlig er det om lag 17 fødsler og 6 dødsfall per 1000 innbyggere, noe som gir en befolkningsvekst på 1,06%. Forventet levealder er på 72 år.

Analfabetisme: I 2005 var om lag 11% av den voksne befolkningen analfabeter. Dette er en nedgang fra om lag 33% i 1970.
Yonne (departement)

**Yonne** er et fransk departement i regionen Bourgogne-Franche-Comté. Hovedbyen er Auxerre.

Der er tre arrondissementer, 42 kantoner og 455 kommuner i Yonne.

## Se også
* Kommuner i departementet Yonne

## Eksterne lenker
*
Content Addressable Network

**Content Addressable Network (CAN)** er en oppslagstjeneste for datanett, utviklet ved University of Berkeley i USA (2001).  Den var et forskningsprosjekt, påtenkt bruk i filsystemer og meldingssystemer generelt, men ble lite brukt.  Se distribuert hashtabell for nærmere beskrivelse.
Rocas-atollen

**Rocas-atollen** (portugisisk: *Atol das Rocas*) er en atoll i det sørlige Atlanterhavet. Atollen tilhører delstaten Rio Grande do Norte i Brasil og ligger 260 kilometer nordøst for Natal og 145 kilometer nord for øyene Fernando de Noronha. Atollen ble oppdaget i 1503.

Rocas-atollen har en oval form og er 3,7&nbsp;km lang og 2,5&nbsp;km bred. Atollen består i hovedsak av koraller og rødalger. Korallringen er nesten lukket med en 200 meter bred kanal på nordsiden og en mye smalere kanal på vestsiden.

Lagunen er opp til 6 meter dyp og har et areal på 7,5&nbsp;km². Landarealet er på til sammen 0,36&nbsp;km². Dette består av to småøyer på vestsiden Cemitério og Farol Cay. Det høyeste punktet er en seks meter høy sanddyne på den sørlige delen av Farol Cay. På begge småøyene vokser det gress, busker og noen få palmer. Dyre- og insektlivet består av blant annet skilpadder, krabber, sandlopper, store kakerlakker og ulike fuglearter. I sjøen rundt atollen lever haier og delfiner.

På Farol Cays nordlige del ligger ett fyrtårn som tilhører Brasils kystvakt. Fyret har vært i drift siden begynnelsen av 1960-tallet. Tett ved siden av ligger ruinene av et tidligere fyrtårn fra 1933.

Rocas-atollen og sjøområdene rundt er idag et 320&nbsp;km² stort marinbiologisk reservat. Siden 2001 har reservatet vært klassifisert som verdensarv sammen med øya Fernando de Noronha.

## Eksterne lenker
* 
* Sigep – Universidade de Brasília – SIGEP – Rocas Atoll (engelsk)
* UNSECO World Heritage Centre – Brazilian Atlantic Islands: Fernando de Noronha and Atol das Rocas Reserves (engelsk)
* Das einsame Riff im Südatlantik: Atol das Rocas (tysk)
Organisation Consul

**Organisation Consul** (**O.C.**), også kalt **Schwarze Reichswehr**, var en nasjonalistisk, antisemittisk og antikommunistisk terroristorganisasjon som eksisterte fra mars 1920 til juli 1922 under Weimarrepublikken i Tyskland. Den var organisert som et militært hemmelig selskap og forsøkte gjennom politiske mord å ødelegge republikkens demokratiske system og revidere resultatene av første verdenskrig, særlig Versaillestraktaten. O. C. hadde  medlemmer og hovedkvarter i München.

Organisasjonen ble ledet av Hermann Ehrhardt (1881–1971). Den hadde sitt utspring i det tidligere frikorpset *[[Marinebrigade Ehrhardt]]* som ble oppløst etter det mislykkede Kappkuppet i mars 1920.

Organisation Consul sto bak flere politiske attentater, og minst 354 politiske mord (fememord). Mest kjent er drapene på finansminister Matthias Erzberger (1875–1921) den 26. august 1921 og utenriksminister Walther Rathenau (1867–1922) den 24. juni 1922. Også mordet på USPD-politikeren Karl Gareis (1889–1921) den 9. juni 1921, ble mest sannsynlig også utført av Organisation Consul. Organisasjonen forsøkte også å ta livet av SPD-politikeren Philipp Scheidemann (1865–1939) den 4. juni 1922.

Som følge av mordet på Rathenau, vedtok Riksdagen *Lov om beskyttelse av republikken* (*Republikschutzgesetz*) den 21. juli 1922. Denne loven forbød O.C., men i realiteten fortsatte den som *Neudeutscher Bund* og *Bund Wiking*.

## Referanser


## Litteratur

* Ernst von Salomon: *Die Geächteten*. Rowohlt 1930 
* Ernst von Salomon: *Der Fragebogen*. Rowohlt 1951
* Hagen Schulze: *Weimar, Deutschland 1917—1933*. Band 12 der Reihe *Die Deutschen und ihre Nation*. Siedler Verlag, 1982, ISBN 3-88680-050-4
* Martin Sabrow: *Der Rathenaumord, Rekonstruktion einer Verschwörung gegen die Republik von Weimar*, Schriftenreihe der Vierteljahrshefte für Zeitgeschichte, München (Oldenbourg) 1994 – die ausführliche Fassung von:
* Martin Sabrow: *Die verdrängte Verschwörung. Der Rathenau-Mord und die neue deutsche Gegenrevolution*, Frankfurt a.M (Fischer TB) 1998

## Eksterne lenker
* Walther-Rathenau-Gesellschaft
Elektrisk anlegg (bil)

**Bilens elektriske anlegg** består vanligvis av et blybatteri som skal starte bilen, en generator eller *dynamo*, som skal gi strøm til bilen i drift og lade batteriet igjen og diverse utstyr.

Elektriske biler bruker også elektrisitet for å drive bilen framover.

## Historie
Opprinnelig ble biler startet mekanisk gjennom en sveiv eller lignende, mens lysene var drevet av parafin, gass eller noe annet brennstoff.  Selvstartere (elektrisk startmotor) kom først på serieproduserte biler med en Cadillac fra 1912.

De første bilene med elektrisk anlegg brukte vanligvis 6 volt.  12 volt ble vanlig fra 1950-tallet av, og 24 volt er vanlig på lastebiler og militære kjøretøyer.  En høyere spenning tilsier lavere strøm, og derfor kan man bruke tynnere kabler.  I dag jobber mange krefter i bilindustrien med å få innført 42V som standard, dette for å redusere de ohmske tapene.
## Se også
* Elektrisitet
Lot-et-Garonne

**Lot-et-Garonne** er et fransk departement i regionen Nouvelle-Aquitaine. Hovedbyen er Agen.

Departementet består av fire arrondissementer, 40 kantoner og 319 kommuner.

## Byer
* Agen
* Marmande
* Villeneuve sur Lot

## Elver
* Garonne
* Lot

## Se også
* Kommuner i departementet Lot-et-Garonne

## Eksterne lenker
*
Volvo TP21

**TP21** er en terrenggående bil fra Volvo, bygget for det svenske forsvaret. Bilen er også kjent som «Sugge», etter en drosje fra Volvo med samme kallenavn. TP21 er nemlig bygget på en Volvo lastebil med karosseriet fra denne drosjen. Bruksområdet var som sambandsbærer, altså med radioer innmontert. Den svenske hæren kalte den *Raptgb 915*.

Prototypene sto ferdige i 1952 og produksjonen gikk fra 1954 til slutten av tiåret. I alt ble 724 produsert.

## Tekniske data
* Lengde:    4,70 meter
* Bredde:    1,90 meter
* Motor:     Volvo ED 3&nbsp;670 cm³ I6 bensin
* Vekt:       kg
* Totalvekt:  kg

## Eksterne lenker
* 
*  Restaurering av TP21
*  Swedish Armed Forces – med TP21-register
* Privat side om RAPTG 915 og radioene som ble brukt i den
Alpes-Maritimes

**Alpes-Maritimes** er et fransk departement i regionen Provence-Alpes-Côte d'Azur. Hovedbyen er Nice.

Det er to arrondissementer, 27 kantoner og 163 kommuner i Alpes-Maritimes.

## Se også
* Kommuner i departementet Alpes-Maritimes

## Eksterne lenker
* 
* Prefekturets offisielle nettsted
Emil Rathenau

**Emil Moritz Rathenau** (født 11. desember 1838 i Berlin, død 20. juni 1915 samme sted) var en tysk ingeniør og industrimann av jødisk opprinnelse. Han grunnla AEG, og var far til senere utenriksminister Walther Rathenau.

Emil Rathenau var fra 1866 gift med Mathilde Nachmann (1845–1926), datter av en velhavende bankmann fra Frankfurt am Main.

## Referanser


## Litteratur
* Manfred Pohl: *Emil Rathenau und die AEG*, Verlag v. Hase & Koehler, Mainz, 1988, ISBN 3-7758-1190-7

## Eksterne lenker
* Rathenau-Gesellschaft
Bouches-du-Rhône

**Bouches-du-Rhône** er et fransk departement i regionen Provence-Alpes-Côte d'Azur. Hovedbyen er Marseille.

Det er fire arrondissementer, 57 kantoner og 119 kommuner i Bouches-du-Rhône.

Departementet er godt representert innen fransk kunst. Maleren Paul Cézanne avbildet fjellet Mont Sainte-Victoire over 60 ganger. Vincent van Gogh tilbragte store deler av sitt liv i Bouches-du-Rhône og hentet mye inspirasjon herfra.

## Se også
* Kommuner i departementet Bouches-du-Rhône

## Eksterne lenker
*
Transfigurasjon

**Transfigurasjon** (fra latin: *Transfiguratio*) betegner omskapelse, gjerne til noe vakrere. Innen kristen ikonografi refererer det til det at Kristus ble forklaret på berget, se Matteus kapitel 17. I katolsk tradisjon feires dette med festdag 6. august
## Eksterne lenker
* 
* Catholic Encyclopedia
Fjellkjede

**Fjellkjede**, i geologien kjent som **orogen**, er betegnelsen på et større område med sammenhengende fjellformasjon. Eksempler på fjellkjeder er Alpene og Pyreneene i Europa, Ural og Kaukasus mellom Europa og Asia, Atlasfjellene i Afrika, Himalaya i Asia, Rocky Mountains i Nord-Amerika og Andesfjellene i Sør-Amerika. 

Norske fjellkjeder tilhører Kaledonidene som ble dannet fra slutten av prekambriumtiden til permtiden. Kaledonidene strekker seg fra Grønland og Svalbard i nord gjennom Skandinavia og Vest-Europa og over Atlanterhavet til Øst-Canada og USA helt ned til Florida.

Lokale fjellkjeder i Norge:
Romsdalsalpene, Sunnmørsalpene, Jotunheimen, Lyngsalpan og Vestnesfjellene.

## Eksterne lenker
*
Lot (departement)

**Lot** er et fransk departement i regionen Occitanie. Hovedbyen er Cahors.

Det er tre arrondissementer, 31 kantoner og 340 kommuner i Lot.

## Se også
* Kommuner i departementet Lot

## Eksterne lenker
*
Eliksir

**Eliksir** (middelalderlatin, «avkok» eller «medisin», fra arabisk *الإكسير* *al-iksir*, «pulveret») er en klar væske med søt smak som brukes til medisinske formål. Eliksiren skal tas oralt og er ment å kurere sykdommer. Når eliksiren brukes som farmasøytisk preparat, inneholder den minst én aktiv ingrediens laget til å tas oralt. 

I populærkulturen, for eksempel i Harry Potter-serien, er begrepet brukt om trylledrikker og lignende.

## Referanser
Oise (departement)

**Oise** er et fransk departement i Picardie i regionen Hauts-de-France. Hovedbyen er Beauvais.

Det er fire arrondissementer, 41 kantoner og 693 kommuner i Oise.

## Se også
* Kommuner i departementet Oise

## Eksterne lenker
*
RQ-6 Outrider

**RQ-6 Outrider** er en drone, et ubemannet luftfartøy, utviklet for det amerikanske marinekorpset.  Den var beregnet på å brukes til rekognosering i nær sanntid, og sende måldata til marinekorpsets styrker eller samarbeidende hær- og marinestyrker.  Et komplett system passer på to HMMWV kjøretøyer og tilhengere, og kan igjen transporteres i ett C-130 Hercules transportfly.

Prosjektet ble påbegynt i 1996 og kansellert i 1999
Jordan Falcon

**Jordan Falcon** er en drone, et ubemannet luftfartøy, tatt fram som et samarbeid mellom King Abdulla Design and Development Bureau og Jordan Aerospace Industries.  Den er kompakt, og beregnet på taktisk bruk og har en rekkevidde på 50 km.

Tekniske data:

* Minimumshastighet: 80 km/h
* Maksimumshastighet: 180 km/h
* Maksimal teoretisk rekkevidde, vindstille: 450 km
* Operasjonell utholdenhet: 4 timer 
* Totalvekt: 60 kg
* Totalvekt: 40 kg 
* Nyttelast: 6 kg
Dufourspitze

**Dufourspitze** er den høyeste topp i Monte Rosa-massivet og det høyeste fjellet i Sveits samt det nest høyeste fjellet i Alpene og Vest-Europa. Fjellets høyeste topp er 4634 meter over havet. Fra toppen kan man se Matterhorn.

Monte Rosa-massivet er delt mellom Italia og Sveits, men toppen, Dufourspitze, ligger på sveitsisk side, rundt 160 m fra grensen. Toppen er oppkalt etter den sveitsiske general og kartograf Guillaume Henri Dufour. Frem til 1863 kaltes toppen «Gornerhorn» av sveitserne.

Langs grensen øst for Dufourspitze går en egg som forbinder toppen med de to nabotoppene Nordend (4609 moh.) i nord og Signalkuppe (4554 moh.) i sør. Nord og vest for Dufourspitze ligger isbreene Gornergletscher og Grenzgletscher.

Fra sveitsisk side bestiges Dufourspitze vanligvis fra Monte-Rosa-Hütte ved Grenzgletscher i nordvest. Man følger da vesteggen opp mot toppen. Alternativt kan man ta utgangspunkt i turisthytta Rifugio Regina Margherita på Signalkuppe og følge sørøsteggen til toppen.

## Fotnoter

## Eksterne lenker
* 
* Dufourspitze, Die Viertausender der Alpen (tysk)
* Tourenberichte Dufourspitze, Hikr.org (tysk)
Kong Frederik

**Kong Frederik** kan vise til flere dansk-norske konger:

* Frederik I (1471–1533), konge fra 1523
* Frederik II (1534–1588), konge fra 1559
* Frederik III (1609–1670), konge fra 1648
* Frederik IV (1671–1730), konge fra 1699
* Frederik V (1723–1766), konge fra 1746
* Frederik VI (1768–1839), konge fra 1808, i Norge til 1814

**Kong Frederik** kan også vise til flere senere konger av Danmark:

* Frederik VII av Danmark (1808–1863), konge fra 1848
* Frederik VIII av Danmark (1843–1912), konge fra 1906
* Frederik IX av Danmark (1899–1972), konge fra 1947
* Frederik X av Danmark (født 1968), konge fra 2024
Kong Christian

**Kong Christian** kan vise til flere dansk-norske konger:

*Christian I (1426–1481), konge fra 1448
*Christian II Tyrann (1481–1559), konge 1513–1523
*Christian III (1503–1559), konge fra 1534
*Christian IV (1577–1648), konge fra 1588
*Christian V (1646–1699), konge fra 1670
*Christian VI (1699–1746), konge fra 1730
*Christian VII (1749–1808), konge fra 1766

**Kong Christian** kan også vise til flere danske konger:

*Christian VIII av Danmark (1786–1848), konge fra 1839, konge av Norge som Christian Frederik fra 1814
*Christian IX av Danmark (1818–1906), konge fra 1863
*Christian X av Danmark (1870–1947), konge fra 1912
GNAT-750

**GNAT 750** er en drone, et ubemannet luftfartøy, fra amerikanske General Atomics.  Den skal kunne fly i 48 timer og nå en høyde på 8&nbsp;000 meter.

GNAT-750 ble utviklet sent på 1980-tallet som en forenklet utgave av LSI Amber, beregnet på eksport.  Jomfruturen foregikk i 1989.  GNAT lignet Amber, men vingene ble montert lavt på skroget i stedet for over.  Fremdriften ble besørget av en Rotax 912 firesylindret boksermotor.  Dronen kan fly til operasjonsområde 2000 km bort, og operere der i 12 timer før den returnerer hjem.

GNAT er kjent å ha vært i operativ bruk, for eksempel over det tidligere Jugoslavia med amerikansk etterretning.  Modellen er også solgt til Tyrkia.

## Eksterne lenker
* General Atomics GNAT-750 hos FAS (engelsk)
Ardennes

**Ardennes** er et fransk departement i regionen Grand Est. Hovedbyen er Charleville-Mézières. Departementet har navn etter fjelldraget Ardennene.

Det er fire arrondissementer, 37 kantoner og 463 kommuner i Ardennes.

## Se også
* Kommuner i departementet Ardennes

## Eksterne lenker
*
Kong Øystein

**Kong Øystein** kan vise til flere norske konger:

*Øystein Magnusson (Øystein I) (ca. 1088–1123), konge fra 1103
*Øystein Haraldsson (Øystein II) (ca. 1125–1157), konge fra 1142
Gauldalsraset

**Gauldalsraset** var et sand- og grusras og en påfølgende flomkatastrofe i Gauldalen i Trøndelag i midten av september 1345. Raset og oversvømmelsen betegnes ofte som norgeshistoriens største naturkatastrofe. Skredet gikk 3 km ovenfor Støren stasjon og demmet opp elven i 33 meters høyde slik at det ble dannet en 14 km lang innsjø. Da demningen brast feide vannet og leirslammet med seg 45 gårder og flere kirker. Kanskje så mange som 500 mennesker omkom. Øysanden ble større på grunn av alt slammet som la seg opp.

## Forløp
Ifølge islandske kilder skjedde flomkatastrofen korsmessedag, altså 14. september 1345. Det finnes ikke mange kilder fra denne tiden som nevner raset, men den første kilden, som er skrevet tre år etter raset, og to andre kilder inneholder informasjon om hendelsen. Også muntlig tradisjon og geologiske tolkninger har bidratt til å forklare hendelsen.

Ifølge de gamle kildene gikk raset ved Kvasshylla, eller Haga gård, tre kilometer nord for Støren. Raset demte opp Gaula og dannet en innsjø som strakte seg 14 kilometer opp i dalen til Bones. Oppover dalen ble 25 gårder oversvømmet og helt ødelagt. Til slutt raste demningen, som må ha vært mellom 30&nbsp;m og 40&nbsp;m høy, og store mengder løsmasser og vann oversvømte dalen helt ned til Melhus. Over 50 gårder og sju kirker skal ha blitt ødelagt av raset og oversvømmelsen, og over 500 mennesker omkom. 

Professor Kåre Rokoengen ved NTNU påviste i 2000 at raset hadde kommet østfra, der minst fire små vatn eller tjern i Langdalen i 300 m høyde brøt seg gjennom sin naturlige dam og fylte Gaula med sand og grus sør for der Håggåbrua er i dag, og der Håggåtunnelen går på E6. Beregningene viser at raset måtte ha vært på minst 45 millioner kubikkmeter hvis det er sant at innsjøen strekte seg helt opp til Bones. Demningen må ha vært minst 33&nbsp;m høy for at innsjøen skulle ha strukket seg så langt opp i dalen. Hvor lang tid det tok fra raset gikk til demningen brast, avhenger av vannføringen i Gaula. Det finnes det ingen opplysninger om, det kunne ha tatt flere dager. Hvis vannføringen var som ved storflommen i 1940 ville det tatt cirka ett døgn. 

Hvorfor så mange omkom, kan kanskje settes i sammenheng med at det var midt i en pilegrimsferd. En av de eldste kildene nevner at det var om lag 250 veifarende og over 250 fastboende som mistet livet i raset. Gauldalsraset var ikke like stort som Verdalsraset, men raset i Gauldalen berørte et mye større område enn Verdalsraset, og mange flere omkom i Gauldalen. Hele dalen fra Bones langt opp i dalen og helt ned til Melhus var ødelagt, hovedsakelig på grunn av flommen etter at demningen brast.

Det har vært hevdet at raset var et leirras, men en avhandling publisert i 2001 påviser at det var sand og grus som raste ut.

## Referanser


## Litteratur
* 
* 
* 
* 

## Eksterne lenker
* Flomkatastrofen i Gauldalen i 1345  – Norsk Skogmuseum
* Flomkatastrofen i 1345  – Norsk Skogmuseum
Kong Inge

**Kong Inge** kan vise til flere norske og svenske konger:

*Inge I Krokrygg (1135–1161), norsk konge fra 1136
*Inge II (1185–1218), norsk konge fra 1204
*Inge Stenkilsson den eldre, konge over Svitjod ca. 1080–1084
*Inge den yngre, svensk konge fra ca. 1110 til begynnelsen av 1120-tallet
Mening

**Mening** (eller **meining**) er:
*tanker av dypere innhold (overbevisning)
*sammenhenger, symboler, språk, hendelser eller tanker av betydning; signifikans; noe givende, tilstrekkelig og oppfyllende
*en studie av semantikk, som igjen sorterer under lingvistikk (språk)
*en studie av meningsfulle hendelser for selv i psykologien og for andre i antropologien

Mening er et tema som blir studert i mange vitenskaper. Det er vanskelig å bestemme betydningen av begrepet «mening» og definere det presist, siden det er selvrefererende, subjektivt og lite kategoriserbart. Men man kan utrede mye rundt mening, og det kalles *signifikant*, og er fylt av mening. 

Mening er studert i mange retninger, som i filosofi, litterær teori, kritisk teori, semantikk, antropologi, og noen deler av psykologien.

## Se også
*Meningen med livet
Verdalsraset

**Verdalsraset** var et kvikkleireras i Verdal i Nord-Trøndelag. Natt til 19. mai 1893 ble Verdal rammet av et av Norges dødeligste ras i  historisk tid. 55 millioner kubikkmeter masse rant ut og oversvømte hele Verdal. 3 km² hadde forsvunnet i leirmassene, samt 105 gårder, hundrevis av husdyr og 116 mennesker.

## Beskrivelse
Det befant seg 250 mennesker i rasområdet da skredet gikk. Etter en nedbørsrik vinter hadde Verdalselva vært flomfull flere ganger den våren. Natt til 19. mai 1893, ca. kl. 00:30 begynte skredet ved Hagamarka, ca. 2&nbsp;km øst for Stiklestad. Kvikkleiren ble til flytende væske og raset tok med seg gården på Melbynesset hvor fem mennesker omkom, og gården på Haganeset hvor fire barn omkom mens kona berget seg. Dette raset demmet opp elva til 8–10 m høyde. Det tok ikke mange minuttene før demningen raste og gravde opp et stort stykke landskap som igjen sperret elva. Få minutter etter gikk det største skredet. Det antas at raset hadde en hastighet på 60 km/t. Det tok med seg 105 gårder, og oversvømte de nedre delene av Verdalen mot Verdalsøra.

Ikke lenge etter nådde nyheten om at Verdalen var ødelagt til Levanger, og da ble det straks stor virksomhet i den lille byen selv om det fortsatt var grytidlig på morgenen. Selv om det var få med telefon ble det klart at ulykken var av enormt omfang og hjelp ble sendt fra hele Innherred. Kavaleristene fra Rinnleiret beskrev at det var full panikk på Verdalsøra. Elva var borte, og de fryktet nye ras. Da de kom fram til prestegården ved Stiklestad fikk de se et enormt blåsvart krater, flere kilometer i diameter og med 40–50 meter høge rasmeler. I selve krateret fantes det ikke spor av en eneste bygning, selv om det hadde stått mange gårder der. Men lenger nede mot Verdalsøra lå ruinene av et titalls hus, gårder og bygninger, og imellom likene av menneskene.

Dødstallet steg, og det ble klart at 116 mennesker omkom i skredet.

## Se også
* Liste over ras i Norge

## Referanser


## Litteratur
*
*
*
*

## Eksterne lenker
* Verdal historielag om Verdalsraset 
* Verdalsguiden om Verdalsraset
Hjelmeset (Gloppen)

**Hjelmeset** er en gård bestående av tre aktive og et nedlagt gårdsbruk i Gloppen kommune i Sogn og Fjordane. Gården ligger vest for Vereide, mot nordvest i kommunen.

Fra gården kommer den 500 år gamle Hjelmeseteika, som siden er flyttet til Nordfjord Folkemuseum, og er del av samlingene der.

Området gården ligger på er halvøya Anda, med Gloppefjorden mot sør og Utfjorden som delfjord til Nordfjord, mot nord. Gården er tilholdssted for lufthavnen Sandane lufthamn, Anda, og ferjeleiet Anda – Lote som er en del av Europavei 39. 

## Kjente personer fra Hjelmeset
* Skifamilien Hjelmeset har sitt opphav i Gloppen
* Odd-Bjørn Hjelmeset (f. 1971), langrennsløper
* Bodil Hjelmeset (f. 1978), friidrettsutøver, spydkast
* Roar Hjelmeset (f. 1977), langrennstrener
* Jakob Hjelmeset (1840&ndash;1877), lærer og skoleeier

## Se også
* Hjelmeset (etternavn)

## Galleri

## Referanser
Kong Sigurd

**Kong Sigurd** kan vise til flere norske konger:

*Sigurd I Jorsalfare (ca. 1090–1130), konge fra 1103
*Sigurd II Munn (1135–1155), konge fra 1136
*Sigurd Slembe (død 1139), konge fra 1135 (regnes ikke med i kongerekken)
Sturla Tordsson

:*For bestefaren med samme navn, se [[Sturla Tordsson den eldre]]*

**Sturla Tordsson**, eller **Sturla Þórðarson** (født 29. juli 1214, død 30. juli 1284) var en islandsk høvding, lovsigemann, historiker og skald. Han et fremstående medlem av sturlungeætten, og brorsønn av den kjente islandske historikeren Snorre Sturlason.

Da Island på 1260-tallet ble lagt direkte under den norske kongemakten, måtte fristatlovene oppheves. Sturla bidro til utformingen av *[[Jarnsida]]*, den nye lovboka for Island. I 1271 ble Sturla sendt til Island og i 1272 innsatt som lagmann, som var Islands høyeste embete. De neste fire år var han lagmann for hele Island, og for 1277–82 for Nord- og Vestlandet. I 1277 reiste han til Norge hvor han ble av Magnus Lagabøte utnevnt til skutilsvein (hirdmann) og fikk i oppdrag av kongen selv å skrive en saga om kongen.

Sturla er kjent for å ha skrevet blant annet *[[Håkon Håkonssons saga]]* i 1264–65, den er regnet som offisiell historieskriving, og gir dermed kongen svært positiv beskrivelse. Han har også skrevet *[[Islendinga saga]]*, som er kjernen i sagasamlingen *[[Sturlunga saga]]*, mens *[[Magnus Lagabøtes saga]]* bare er bevart i fragmenter.

## Referanser


## Litteratur
* 
* 

## Eksterne lenker
* Håkon Håkonssons saga
* Magnus Lagabøtes saga og Håkon Håkonssons saga m.fl., på norrønt
* Sturlunga saga
* Norsk biografisk leksikon om Sturla Tordsson
Beleiringen av Barad-dûr

**Slaget ved Dommedagsberget** er et fiktivt slag som utspilte seg i Mordor, Midgard – en fiksjonell fortid som ble funnet på av J.R.R. Tolkien.

Etter å ha vunnet Slaget ved Dagorlad, gikk Elendil og Gil-galad inn i Mordor med hele sin hær, og beleiret der Saurons festning, Barad-dûr i syv år. De led kolossale tap mot fienden, og mange hærførere falt der ved Dommedagsberget. Gil-galad falt, og Elendils sønn Anárion falt.

En dag var det så harde kamper mellom Den siste Alliansen og Mordors hærer at Sauron selv kom ut for å kjempe. Den dagen falt Elendil for Saurons jernneve, og hans sverd Narsil brakk under ham da han falt. Isildur, Elendils sønn tok bruddstykkene av sverdet og kuttet av Saurons ringfinger der Den ene ringen satt, og sikret seieren over Sauron og hans herrevelde.

Dette slaget markerte slutten på det andre tidevervet og begynnelsen på det tredje tideverv. En fredfull periode varte i flere århundrer, kun brutt av konflikter som var mye mindre sammenliknet med krigene mot Sauron. De tre alveringene dominerte, inntil Ringkrigens begynnelse og Saurons tilbakekomst.
Kong Karl

**Kong Karl** kan vise til flere europeiske konger:

## Sverige (Norge)
*Karl VII av Sverige konge ca. 1161–1167
*Karl VIII av Sverige (1408–1470), konge fra 1448
*:konge av Norge som Karl I 1449–1450
*Karl IX av Sverige (1550–1611), konge fra 1604
*Karl X Gustav av Sverige (1622–1660), konge fra 1654
*Karl XI av Sverige (1655–1697), konge fra 1660
*Karl XII av Sverige (1682–1718), konge fra 1697
*Karl XIII av Sverige (1748–1818), konge fra 1809, konge av Norge som Karl II fra 1814
*Karl XIV Johan av Sverige (1763–1844), konge fra 1818, konge av Norge som Karl III
*Karl XV av Sverige (1826–1872), konge fra 1859, konge av Norge som Karl IV
*Karl XVI Gustav av Sverige (født 1946), konge fra 1973

## England, Skottland og Irland
*Karl I av England (1600–1649), konge fra 1625
*Karl II av England (1633–1685), konge fra 1649

## Frankrike
*Karl den store (ca. 742–814), konge fra 771
*Karl II av Frankrike (823–877), konge fra 843
*Karl III av Frankrike (879–929), konge 898–922
*Karl IV av Frankrike (1294–1328), konge fra 1322
*Karl V av Frankrike (1338–1380), konge fra 1364
*Karl VI av Frankrike (1368–1422), konge fra 1380
*Karl VII av Frankrike (1403–1461), konge fra 1422
*Karl VIII av Frankrike (1470–1498), konge fra 1483
*Karl IX av Frankrike (1550–1574), konge fra 1560
*Karl X av Frankrike (1757–1836), konge 1824–1830

## Spania
*Karl I av Spania (1500–1558), konge 1516–1556
*Karl II av Spania (1661–1700), konge fra 1665
*Karl III av Spania (1716–1788), konge fra 1759
*Karl IV av Spania (1748–1819), konge 1788–1808

## Ungarn
*Karl I av Ungarn (1288–1342), konge fra 1310
*Karl II av Ungarn (1345–1386), konge fra 1383
*Karl III av Ungarn (1685–1740) konge fra 1711
*Karl IV av Ungarn (1887–1922), konge 1916–1918

## Portugal
*Karl av Portugal (1863–1908), konge fra 1889
Harbour of Tears

***Harbour of Tears*** er et konseptalbum utgitt i 1996 av progrockbandet Camel og den andre studioutgivelsen på plateselskapet Camel Productions. Konseptet for denne utgivelsen ble til etter at faren til frontmedlem Andrew Latimer døde i 1993. Latimer søkte etter sine tapte familierøtter, som han ikke fant mye av på grunn av at mange hadde utvandret, og det var dette som utgjorde konseptet for dette albumet. 

Utgivelsen er oppkalt etter havnen i Cobh, som ligger i grevskapet Cork i Irland. Denne havnen var historisk sett det siste bekjentskapet de irske emigrantene fikk se av hjemlandet før de reiste over til USA rundt 1845. Dette preger også albumomslaget, som har illustrerte bilder fra stedet. *Harbour of Tears* har et folkelig, tradisjonelt og keltisk–orientert lydbilde, hvor gitaristen Latimer også spiller fløyte og plystrer, noe som gjør verket personlig og gripende. 

*Harbour of Tears* er generelt mer melodisk, avslappende og stemningsskapende enn bandets forrige studioalbum *[[Dust and Dreams]]*, men nærheten til dette og utgivelsen *[[Nude]]* fra 1981 er påfallende lik sett ifra et symfonisk synspunkt. Konseptarrengementet starter med to tradisjonelle og instrumentale låter basert på keltisk musikk før tittellåta bryter med en vokaledeler av både Andrew Latimer og Colin Bass. Dette mønsteret med instrumentale deler avbrutt av låter med vokaldeler danner nye faser for fortellingen som bandet prøver å gjenskape gjennom utgivelsen. Bruddet med dette igjen kom på de to avslutningslåtene og låta «Coming of Age», hvor bluesbasert gitar (som kan minne om Pink Floyds gitarist David Gilmour) og ordinære keyboards står sentralt i komposisjonen.

For å fremskaffe det tradisjonelle lydbildet tok Latimer kontakt med en rekke studiomusikere med instrumenter som fiolin, horn, obo og cello. Dette var instrumenter som fra et ståsted innenfor progrocken var utradisjonelle. Utgivelsen ender for øvrig med den ambiente og pompøse låta «The Hour Candle», hvor man tok i bruk flere av disse instrumentene og som ifølge plateomslaget er dedikert til Latimers far. 

Albumet har vokaldeler, som er sunget av Andrew Latimer, Colin Bass, David Paton og den skotske sangerinnen Mae McKenna. Sistnevnte deltok også på den foregående utgivelsen, og med sin keltiske vinklingen siden den gang så ble hun kontaktet for å bidra på *Harbour of Tears*. En vesentlig bidragsyter var også Mickey Simmonds på keyboards, som blant annet var kjent for å ha arbeidet sammen med både Fish samt Mike Oldfield og som erstattet nederlandske Ton Scherpenzeel fra turneen etter *Dust and Dreams*. Forøvrig var også trommeslageren Paul Burgess, som hadde spilt med Camel siden 1984, fraværende fordi han hadde bestemte seg for å gi seg med omfattende musikkvirksomhet. Han ble erstattet av amerikanske John Xepoleas, som i dag er en veletablert musikklærer og har gitt ut flere publiseringer.

## Utgivelsesdetaljer
* Camel Productions CP-006CD 1996

## Eksterne lenker
*
Slaget om Helmsdjupet

**Slaget om Helmsdjupet** er et fiktivt slag som fant sted i Rohan, Midgard – en fantasiverden som ble funnet på av J.R.R. Tolkien.

Sarumanns hær, orker og uruk-hai sammen med Dunlendinger, kom fram til Hornborg-dalen ved midnatt. De høvlet raskt over det første forvaret, Helms dik, og prøvde å knuse fortets port med en rambukk. Men Aragorn og noen rohanske soldater klarte å spre orkene som prøvde å ødelegge porten.

Orkene og dunlendingene reiste da hundrevis av stiger for å komme seg over muren. Noen orker hadde i mellomtiden krøpet inn i et lite hull (dike) i muren, og mens forsvarerne var opptatt med angrepene via muren, angrep de – etter å ha kommet seg helt forbi veggen. Forsvarerne reagerte raskt og drev tilbake orkene og diket ble blokkert av Gimli.

Men, fienden reentret diket og laget et vidt hull i veggen ved å bruke sprengstoff som Sarumann fant opp. Forsvarerne trakk seg da tilbake til de glitrende hulene og derfra til Djupet. Like etter brukte Sarumanns hær sprengstoffet til å åpne en inngang inn til selve Djupet. I dette øyeblikket blåste noen i Helms Horn, og etter et lite øyeblikk red Théoden og Aragorn frem med et lite følge fulgt av menn til fots – og de skjar gjennom orkenes rekker, og kom fram til Helms dike.

Begge hærene merket seg da at mange trær (huorner) hadde flyttet seg for å blokkere en mulig rømningsrute for orkene. Da kom plutselig Gandalv Hvite og Erkenbrann med tusen infanterister til syne på en skråning, og angrep. Dunlendingene ble så skremt av Gandalvs komme at de rømte. Orkene mistet kontrollen, og løp inn mellom trærne, der huornene drepte dem. Rohan vant da slaget.

Etter slaget fikk de dunlendingene som overgav seg, lov av Théoden til å reise hjem, mens de som ble drept ble begravd i sin egen haug et stykke borte fra orkenes gravhaug.
Region Nordjylland

**Region Nordjylland** ble etablert den 1. januar 2007 som en del av den nye region- og kommuneinndelingen i Danmark, og innbefatter områdene fra det tidligere Nordjyllands amt, samt deler av Viborg amt nord for Limfjorden.

Sete for det folkevalgte Regionsrådet og den sentrale forvaltning er Aalborg.

Region Nordjylland har 11 kommuner. Folkemengden i regionen var 576 972 (per 1. januar 2007)

## Regionsrådet
Regionsrådet hadde 41 folkevalgte medlemmer fra opprettelsen. Etter Sundhedsreformen av 2024 ble antallet redusert til 25.

Den første regionrådsformannen var Orla Hav (S) (2007), etterfulgt av Ulla Astman (S) (2007–2021). De borgerlige partiene fikk flertall etter regionsrådvalget 2021 og Mads Duedahl (V) (2022–) overtok. Duedahl fortsatte for perioden 2026–2029 etter kommunal- og regionsrådvalget i Danmark 2025.
### Mandater

* 

## Kommuner

## Se også
* Danmarks amter (1970–2006)

## Noter



## Referanser

 
 
 
 


## Eksterne lenker
*